**Σχετικά με την πραγματοποίηση της Κλινικής άσκησης για το μάθημα "Νοσηλευτική Ψυχικής Υγείας" κατά το εαρινό εξάμηνο του ακαδ. έτους 2024-25, σας ενημερώνω ότι, όσοι φοιτητές ενδιαφέρονται να συμμετάσχουν, θα πρέπει οπωσδήποτε να εγγραφούν στο e-class στο μάθημα** **"Νοσηλευτική Ψυχικής Υγείας - Κλινική Άσκηση 2022" το αργότερο ως τις 5/2/2025**. Η εγγραφή αποτελεί **απαραίτητη προϋπόθεση για τη συμμετοχή σας στην κλ. άσκηση**, ενώ είναι απαραίτητη & για να λάβετε τις μελλοντικές ανακοινώσεις. Οι φοιτητές που δεν θα εγγραφούν εγκαίρως **ΔΕΝ θα πραγματοποιήσουν** κλινική άσκηση κατά το 2025.

Επίσης, σας ενημερώνω ότι:

- Η κλινική άσκηση προγραμματίζεται να πραγματοποιηθεί μεταξύ 24/2 και 30/5/2025. **Ο κάθε φοιτητής θα προσέρχεται ΣΥΝΟΛΙΚΑ στη δομή / νοσοκομείο για μια εβδομάδα, συγκεκριμένα για τρεις (3) ημέρες,** (κατά πάσα πιθανότητα Τρίτη, Τετάρτη & Πέμπτη, 8.00-16.00). Οι δομές / νοσοκομεία θα περιλαμβάνουν την Ψυχιατρική & Νευρολογική Κλινική & τους Ξενώνες Ψυχικής Υγείας του ΠΓΝ Πάτρας, την Ψυχιατρική του ΓΝ "Αγ. Ανδρέας" & την Παιδοψυχιατρική Κλινική του Καραμανδάνειου Νοσοκομείου.

- Όταν ολοκληρωθούν οι εγγραφές σας στο e-class, θα σας ανακοινωθεί το πρόγραμμα βάσει του οποίου θα συμμετέχετε. Αυτό θα περιλαμβάνει αναλυτικό πίνακα όπου θα αναφέρονται η χρονική περίοδος και η δομή / νοσοκομείο στην οποία θα πραγματοποιήσετε την κλινική σας άσκηση, πχ. ο Α φοιτητής από 25/2 ως 27/2 στην Ψυχιατρική Κλινική του ΠΓΝ Πάτρας. Η τοποθέτηση όλων θα πραγματοποιηθεί με αλφαβητική σειρά.

- Οι ομάδες των φοιτητών θα είναι δεσμευτικές από τη στιγμή που θα ανακοινωθούν. **Αν κάποιος φοιτητής ΔΕΝ προσέλθει κατά την προβλεπόμενη περίοδο στην αντίστοιχη δομή / νοσοκομείο θα αποκλείεται από την κλινική άσκηση για το 2025**. Μοναδική εξαίρεση θα αποτελεί η νόσηση από σοβαρό πρόβλημα υγείας κατά την προβλεπόμενη περίοδο. Στην περίπτωση αυτή, & εφόσον ο φοιτητής προσκομίσει τη νόμιμη βεβαίωση ασθένειας, θα τοποθετηθεί σε άλλη χρονική περίοδο, στην ίδια ή σε άλλη δομή / νοσοκομείο.

- Μπορούν ελεύθερα να πραγματοποιηθούν αποκλειστικά αμοιβαίες αλλαγές μεταξύ φοιτητών, εφόσον βεβαίως συμφωνούν & οι δυο, για τις οποίες θα πρέπει απλά να με ενημερώσετε εγκαίρως ώστε να αλλάξω τα ονόματά σας.

- Οι φοιτητές που έχουν ΠΡΑΓΜΑΤΙΚΑ ΣΟΒΑΡΟ ΛΟΓΟ συμμετοχής σε συγκεκριμένο χρονική περίοδο, ή σε συγκεκριμένη δομή / νοσοκομείο, μπορούν να επικοινωνήσουν μαζί μου (με τηλ. ή e-mail), **πριν από τις 5/2/2025,** & να αιτηθούν την τοποθέτησή τους σε συγκεκριμένη χρονική περίοδο ή δομή / νοσοκομείο. Σοβαρούς λόγους συνιστούν η επιμέλεια ανήλικων τέκνων, η εργασία σε νοσοκομειακό τμήμα με κυκλικό ωράριο και η παρουσία χρόνιας σοβαρής νόσου. Σοβαρούς λόγους ΔΕΝ συνιστούν η εργασία σε χώρο εκτός νοσοκομείου, τα οικονομικά προβλήματα (γενικά & αόριστα), η επιθυμία να κάνει κάποιος την κλινική άσκηση μαζί με τους φίλους του, ο τόπος διαμονής, κλπ.

Κατά το επόμενο χρονικό διάστημα, θα ακολουθήσουν περαιτέρω ενημερώσεις με την αποστολή ανακοινώσεων (μέσω πλέον του μαθήματος "Νοσηλευτική Ψυχικής Υγείας - Κλινική Άσκηση 2022" του e-class), ή/και μέσω ενημερωτικών συναντήσεων.

Παναγιώτης Κιέκκας, Καθηγητής